**Største hold på terminalarbejderelever dimitterer**

**Lufthavne i Grønland vil ikke mangle terminalarbejdere mange år frem. I fredags dimitterede i alt 10 elever på skolen og det er ny rekordtal, oplyser Mittarfeqarfiit.**

Mittarfeqarfiit melder om fremgang på baggrund af elever på terminalarbejdere. Fredag d.13 juni dimitterede i alt ti elever med deres svendeprøve afslutning, mod to forrige år. Dette er endvidere ny rekord- oplyser driftsleder fra Mittarfeqarfiit Nuuk, Steen Rohde.

”Antallet af elever har svinget meget de sidste par år, i år er det højere. Man kan ikke andet end at smile stolt af dem. De har været igennem mange forskellige kurser som brand/redning, sørednings- og securitykurser,” fortæller Steen Rohde.

Uddannelsesforløbet er på 3 år og eleverne kan nu tage på praktikophold i de Grønlandske lufthavne, før de udklækkes som nye terminalarbejdere:

"Terminalarbejderne er rygraden i Mittarfeqarfiit. De står for alt det praktiske, mange videreuddanner sig inden for brand og redning, AFIS eller bliver lufthavnschefer. Derfor er vi meget glade for at så mange vælger at uddanne sig som terminalarbejder," fortæller kommunikationschef hos Mittarfeqarfiit, Hans Henrik Lichtenberg.

Familie og venner overværede dimissionen i Jern og Metalskolen, hvor der blev sunget og afholdt taler samt serveret grønlandsk proviant og kager.